ประกาศคณะกรรมการกิจการโทรคมนาคมแห่งชาติเรื่อง ค่าธรรมเนียมใบอนุญาตประกอบกิจการโทรคมนาคมชั่วคราว โดยที่เป็นการสมควรกำหนดอัตราหลักเกณฑ์และวิธีการชำระค่าธรรมเนียมใบอนุญาตประกอบกิจการโทรคมนาคมในแต่ละแบบเพื่อใช้บังคับเป็นการชั่วคราวอาศัยอำนาจตามความในมาตรา๕๑ (๕) แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์และกิจการโทรคมนาคม พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๐ มาตรา ๔๑ มาตรา ๔๕ มาตรา๕๐ และมาตรา ๕๗ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๑๑ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการจึงได้กำหนดอัตราหลักเกณฑ์ และวิธีการที่ผู้รับใบอนุญาตประกอบกิจการต้องชำระค่าธรรมเนียมใบอนุญาตประกอบกิจการในแต่ละแบบไว้ดังต่อไปนี้ข้อ ๑ ในประกาศนี้คณะกรรมการ หมายถึง คณะกรรมการกิจการโทรคมนาคมแห่งชาติสำนักงาน หมายถึง สำนักงานคณะกรรมการกิจการโทรคมนาคมแห่งชาติค่าใช้จ่ายในการกำกับดูแลการประกอบกิจการโทรคมนาคมหมายถึง ค่าใช้จ่ายของคณะกรรมการและสำนักงาน ในการกำกับดูแลการประกอบกิจการโทรคมนาคมและการปฏิบัติหน้าที่ตามกฎหมายของคณะกรรมการ และสำนักงาน และให้หมายความรวมถึงค่าใช้จ่ายของคณะกรรมการและสำนักงานในการดำเนินการเพื่อระงับข้อพิพาทของผู้ได้รับใบอนุญาตกับคู่กรณีด้วยรายได้จากการประกอบกิจการโทรคมนาคม หมายถึง รายได้ที่ได้รับจากการให้บริการโทรคมนาคมที่ได้รับอนุญาตก่อนหักค่าใช้จ่ายใดๆ ของผู้ได้รับอนุญาตวันครบกำหนดชำระค่าธรรมเนียมรายปี หมายถึง วันที่ผู้ได้รับใบอนุญาตต้องชำระค่าธรรมเนียมรายปีให้แก่สำนักงานคณะกรรมการกิจการโทรคมนาคมแห่งชาติคือ วันที่ ๓๑ มกราคม และวันที่ ๓๑ กรกฎาคม ของทุกปีข้อ ๒ หน้าที่ของผู้รับใบอนุญาตผู้รับใบอนุญาตมีหน้าที่ชำระค่าธรรมเนียมใบอนุญาตแก่สำนักงานตามหลักเกณฑ์ และวิธีการที่กำหนดในประกาศนี้ รวมทั้งตามเงื่อนไขที่กำหนดในใบอนุญาตข้อ๓ โครงสร้างค่าธรรมเนียม๓.๑ค่าธรรมเนียมใบอนุญาตจะจัดเก็บในอัตราที่ทำให้สำนักงานมีรายรับจากค่าธรรมเนียมดังกล่าวพอเพียงกับค่าใช้จ่ายในการกำกับดูแลกิจการโทรคมนาคมการบังคับใช้กฎหมายรวมทั้งค่าใช้จ่ายอื่นที่จำเป็นของคณะกรรมการ และสำนักงาน ในแต่ละปีโดยค่าใช้จ่ายที่กล่าวคำนวณจากงบประมาณประจำปีของสำนักงานคณะกรรมการกิจการโทรคมนาคมแห่งชาติที่ได้รับความเห็นชอบจากคณะกรรมการ๓.๒ค่าธรรมเนียมใบอนุญาต ประกอบด้วย๓.๒.๑ค่าดำเนินการคำขอใบอนุญาต เป็นค่าธรรมเนียมที่ผู้ขอรับใบอนุญาตแบบที่หนึ่งและแบบที่สองที่ไม่มีโครงข่ายเป็นของตนเองต้องชำระเมื่อยื่นแบบคำขอรับใบอนุญาตต่อสำนักงาน๓.๒.๒ค่าพิจารณาคำขอใบอนุญาต เป็นค่าธรรมเนียมที่ผู้ขอรับใบอนุญาตแบบที่สองและแบบที่สามที่มีโครงข่ายเป็นของตนเองจะต้องชำระเมื่อยื่นแบบคำขอรับใบอนุญาตต่อสำนักงาน๓.๒.๓ค่าธรรมเนียมรายปี เป็นค่าธรรมเนียมที่เรียกเก็บเพื่อเป็นค่าใช้จ่ายในการกำกับดูแลการประกอบกิจการโทรคมนาคมและการปฏิบัติหน้าที่ตามกฎหมายของคณะกรรมการและสำนักงานโดยผู้รับใบอนุญาตทุกแบบจะต้องชำระเป็นรายปี แบ่งเป็น ๓ กรณี คือ(๑) ค่าธรรมเนียมรายปีสำหรับใบอนุญาตแบบที่หนึ่ง คำนวณจากค่าใช้จ่ายในการกำกับดูแลกิจการโทรคมนาคมของคณะกรรมการและสำนักงาน ที่ได้รับใบอนุญาตแบบที่หนึ่ง โดยชำระเป็นจำนวนเงินคงที่เท่ากันทุกปี(๒) ค่าธรรมเนียมรายปีสำหรับใบอนุญาตแบบที่สอง คำนวณจากค่าใช้จ่ายในการกำกับดูแลกิจการโทรคมนาคมของคณะกรรมการและสำนักงาน ที่ได้รับใบอนุญาตแบบที่สอง โดยชำระเป็นจำนวนเงินคงที่เท่ากันทุกปี(๓) ค่าธรรมเนียมรายปีสำหรับใบอนุญาตแบบที่สาม คำนวณจากค่าใช้จ่ายในการกำกับดูแลกิจการโทรคมนาคมที่ได้รับใบอนุญาตแบบที่สามโดยคิดเป็นอัตราส่วนร้อยละของรายได้จากการประกอบกิจการโทรคมนาคมในแต่ละปีก่อนหักค่าใช้จ่ายของผู้รับใบอนุญาตแบบที่สามทั้งนี้ ผู้รับใบอนุญาตแบบที่สามมีหน้าที่ในการประเมินค่าธรรมเนียมรายปีที่ต้องชำระและจะต้องจัดทำรายละเอียดการคำนวณค่าธรรมเนียมรายปีตามที่ผู้รับใบอนุญาตประเมินยื่นให้สำนักงานพร้อมกับการชำระค่าธรรมเนียมรายปีในกรณีที่ผู้รับใบอนุญาตแบบที่สามยังไม่มีรายรับจากการประกอบกิจการอันเนื่องมาจากอยู่ระหว่างขั้นการเตรียมการให้บริการ หรืออยู่ระหว่างขั้นการลงทุนก่อสร้างโครงข่ายหรือติดตั้งเครื่องอุปกรณ์โทรคมนาคมเพื่อการให้บริการโทรคมนาคมตามที่ได้รับอนุญาตแล้วให้ผู้รับใบอนุญาตชำระค่าธรรมเนียมรายปีเป็นจำนวนเงินเท่ากับค่าใช้จ่ายของสำนักงานในการกำกับดูแลผู้รับใบอนุญาตในระหว่างขั้นการเตรียมการดังกล่าวซึ่งคณะกรรมการจะพิจารณากำหนดค่าธรรมเนียมรายปีดังกล่าวเป็นกรณี ๆ ไปตามความเหมาะสมและไม่ก่อให้เกิดภาระต่อผู้รับอนุญาตจนเกินสมควร๓.๒.๔ค่าธรรมเนียมต่ออายุใบอนุญาต เป็นค่าธรรมเนียมที่ผู้รับใบอนุญาตแบบที่สามจะต้องชำระค่าธรรมเนียมดังกล่าวเมื่อมีการขอต่ออายุใบอนุญาตข้อ ๔ อัตรา เงื่อนไข และวิธีการชำระค่าธรรมเนียม๔.๑ผู้ได้รับใบอนุญาตแต่ละแบบจะต้องชำระค่าธรรมเนียมแก่สำนักงานให้ครบตามรายการ อัตราระยะเวลา และตามเงื่อนไขที่กำหนดไว้ท้ายประกาศนี้๔.๒การชำระค่าธรรมเนียมแรกเข้า และค่าธรรมเนียมรายปี ให้ชำระเป็นเงินสดหรือเช็คธนาคารต่อสำนักงาน๔.๓กรณีที่ผู้ได้รับใบอนุญาตไม่ชำระค่าธรรมเนียมให้ครบตามจำนวนเงิน ภายในระยะเวลาที่กำหนดในใบอนุญาตผู้รับใบอนุญาตต้องชำระค่าธรรมเนียมเพิ่มขึ้น เป็นจำนวนเงินเท่ากับผลคูณของจำนวนเงินค่าธรรมเนียมที่ค้างชำระกับอัตราดอกเบี้ย MLR+ ร้อยละ ๒ (ใช้อัตราดอกเบี้ยเงินกู้ MLR ตามประกาศของธนาคารแห่งประเทศไทยณ วันครบกำหนดชำระเงิน) คูณกับสัดส่วนของจำนวนวันที่ค้างชำระต่อจำนวนวันใน ๑ ปี (๓๖๐วัน)๔.๔กรณีที่ผู้ได้รับใบอนุญาตค้างชำระค่าธรรมเนียมเกินกว่า ๓๐ วันจากวันครบกำหนดชำระเงินสำนักงานจะออกหนังสือแจ้งให้ผู้ได้รับใบอนุญาตดังกล่าวมาชำระค่าธรรมเนียมที่ค้างชำระพร้อมเงินเพิ่มให้แก่สำนักงานภายใน ๑๕ วัน โดยหากพ้นกำหนดชำระเงินตามเวลาที่ระบุในหนังสือของสำนักงานที่กล่าวจะถือว่าผู้ได้รับอนุญาตกระทำผิดเงื่อนไขของประกาศนี้ คณะกรรมการอาจระงับหรือเพิกถอนใบอนุญาตประกอบกิจการ๔.๕สำนักงานมีหน้าที่ตรวจสอบรายรับจากการประกอบกิจการโทรคมนาคมที่ผู้รับใบอนุญาตนำมาใช้เป็นฐานในการคำนวณค่าธรรมเนียมรายปีเปรียบเทียบกับรายรับจริงและรายรับตามที่ปรากฏในงบการเงินประจำปีของผู้รับใบอนุญาตที่ผ่านการรับรองจากผู้สอบบัญชีรับอนุญาตตามกฎหมายและหากพบว่าผู้รับใบอนุญาตชำระค่าธรรมเนียมรายปีต่ำกว่าค่าธรรมเนียมรายปีที่ใช้รายรับจากงบการเงินที่ผ่านการรับรองจากผู้ตรวจสอบบัญชีดังกล่าวมาเป็นฐานในการคำนวณแล้วคณะกรรมการอาจเรียกเก็บค่าธรรมเนียมรายปีเพิ่มเติมเท่ากับจำนวนเงินที่ชำระไว้ขาดตามที่คณะกรรมการเห็นสมควรเป็นกรณีๆ ไป๔.๖คณะกรรมการอาจเปลี่ยนแปลงวิธีการจัดเก็บค่าธรรมเนียมได้ตามความเหมาะสมต่อไป หรือหากสำนักงานมีความพร้อมอาจจัดให้มีระบบการจัดเก็บค่าธรรมเนียมใบอนุญาตประกอบกิจการโทรคมนาคมทางอิเล็กทรอนิกส์ทั้งนี้ ตามหลักเกณฑ์และวิธีการที่คณะกรรมการประกาศกำหนดข้อ ๕ เพื่อประโยชน์ในการคำนวณค่าธรรมเนียมรายปีของผู้รับใบอนุญาตแบบที่สามให้ผู้รับใบอนุญาตแบบที่สามมีหน้าที่จัดส่งงบการเงินประจำปีที่ผ่านการรับรองจากผู้สอบบัญชีรับรองอนุญาตตามกฎหมายให้แก่คณะกรรมการในทันทีที่ผู้สอบบัญชีดังกล่าวได้รับรองงบการเงินแล้วรวมถึงจัดส่งข้อมูลรายได้แยกตามประเภทบริการที่ได้รับอนุญาตและข้อมูลอื่นที่จำเป็นต่อการพิจารณากำหนดค่าธรรมเนียมใบอนุญาต ตามที่คณะกรรมการกำหนดข้อ ๖ คณะกรรมการอาจประกาศกำหนดให้ผู้รับใบอนุญาตที่มีหน้าที่ต้องชำระค่าธรรมเนียมรายปีตามข้อ ๓.๒.๓ สามารถหักค่าใช้จ่าย ค่าลดหย่อนเครดิต รวมทั้งรายจ่ายใดที่จำเป็นและเหมาะสมได้ ก่อนนำมาคำนวณค่าธรรมเนียมข้อ ๗ คณะกรรมการพิจารณาลดหย่อนหรือยกเว้นค่าธรรมเนียมใบอนุญาตประกอบกิจการโทรคมนาคมให้แก่ผู้รับใบอนุญาตที่ประกอบกิจการโทรคมนาคมเพื่อประโยชน์สาธารณะซึ่งมิได้แสวงหากำไรทางธุรกิจข้อ ๘ คณะกรรมการ จะทบทวนโครงสร้าง อัตรา และวิธีการจัดเก็บค่าธรรมเนียมใบอนุญาตทุกๆ ๓ ปี หรือตามความเหมาะสม เพื่อให้สอดคล้องกับสภาวการณ์และสภาพเศรษฐกิจข้อ ๙ กรณีการออกใบอนุญาต หรือการอนุญาตให้บริการโทรคมนาคมที่จำกัดจำนวนผู้ให้บริการน้อยรายและคณะกรรมการเห็นควรให้ใช้กระบวนการออกใบอนุญาตที่ให้ผู้ขอใบอนุญาตมาแข่งขันกันยื่นข้อเสนอเพื่อคัดเลือกผู้ยื่นข้อเสนอรายที่ดีที่สุดให้เป็นผู้ได้รับใบอนุญาตแล้วคณะกรรมการอาจประกาศกำหนดโครงสร้างอัตรา หลักเกณฑ์ และวิธีการชำระค่าธรรมเนียมใบอนุญาตประกอบกิจการเป็นการเฉพาะเป็นกรณีๆ ไปข้อ ๑๐ ให้สำนักงานทำหน้าที่จัดเก็บค่าธรรมเนียม และจัดให้มีระบบบัญชีค่าธรรมเนียมใบอนุญาตประกอบกิจการโทรคมนาคมตามมาตรฐานการสอบบัญชีที่รับรองทั่วไปรวมทั้งจัดให้มีระบบการบริหารการจัดเก็บค่าธรรมเนียมที่มีประสิทธิภาพ สามารถตรวจสอบได้ข้อ ๑๑ ให้สำนักงานรายงานรายได้และรายจ่ายในส่วนที่เกี่ยวข้องกับการออกใบอนุญาตประกอบกิจการโทรคมนาคมต่อคณะกรรมการทุก๖ เดือนข้อ ๑๒[๑] ประกาศนี้มีผลใช้บังคับนับตั้งแต่วันที่ประกาศในราชกิจจานุเบกษาจนถึงวันที่ ๓๑ ธันวาคม พ.ศ. ๒๕๕๐ประกาศ ณวันที่ ๒ สิงหาคม พ.ศ. ๒๕๔๘พลเอก ชูชาติพรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.อัตรา หลักเกณฑ์ และวิธีการชำระค่าธรรมเนียมใบอนุญาตประกอบกิจการโทรคมนาคมแนบท้ายประกาศคณะกรรมการกิจการโทรคมนาคมแห่งชาติ เรื่อง ค่าธรรมเนียมใบอนุญาตประกอบกิจการโทรคมนาคม[๒](ดูข้อมูลจากภาพกฎหมาย)ประกาศคณะกรรมการกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการโทรคมนาคมชั่วคราว (ฉบับที่ ๒) พ.ศ. ๒๕๕๐[๓]ข้อ ๓ ประกาศนี้มีผลใช้บังคับนับตั้งแต่วันที่ ๑มกราคม ๒๕๕๑ เป็นต้นไปฐิติพงษ์/ผู้จัดทำ๑๘ สิงหาคม ๒๕๔๘กีรติกิติ์/ปรับปรุง๒๓ กรกฎาคม ๒๕๕๑ปิติวรรณ/ปรับปรุง๑๘ มิถุนายน๒๕๖๑[๑]ราชกิจจานุเบกษา เล่ม ๑๒๒/ตอนพิเศษ พ ๕๙ ง/หน้า ๒๓/๔ สิงหาคม ๒๕๔๘[๒] อัตรา หลักเกณฑ์และวิธีการชำระค่าธรรมเนียมใบอนุญาตประกอบกิจการโทรคมนาคมแนบท้ายประกาศคณะกรรมการกิจการโทรคมนาคมแห่งชาติ เรื่อง ค่าธรรมเนียมใบอนุญาตประกอบกิจการโทรคมนาคมแก้ไขเพิ่มเติมโดยประกาศคณะกรรมการกิจการโทรคมนาคมแห่งชาติ เรื่องค่าธรรมเนียมใบอนุญาตประกอบกิจการโทรคมนาคมชั่วคราว (ฉบับที่ ๒) พ.ศ. ๒๕๕๐[๓]ราชกิจจานุเบกษา เล่ม ๑๒๔/ตอนพิเศษ ๑๙๘ ง/หน้า ๕๔/๒๐ ธันวาคม ๒๕๕๐